《三生石》
五代·修睦

圣迹谁会得，每到亦徘徊。一尚不可得，三从何处来。

清宵寒露滴，白昼野云隈。应是表灵异，凡情安可猜。

作者简介：（?—918）唐末五代初僧，号楚湘。唐昭宗光化间，任庐山僧正。与贯休、齐己、虚中、处默等为诗友。五代初，应吴国征辟赴金陵。后死于朱瑾之难。修睦以诗名，尤长于近体，多咏僧居生活。有《东林集》，已佚。